Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 3709

2. A KÉK kerettanterv a NAT-ban szereplő kiemelt fejlesztési feladatokat ugyanúgy, ahogyan a műveltségi területeket részben ”tantárgyiasítva” bocsátja az érdeklődő iskolák számára. 2006/20/II. szám Annak érdekében, hogy ez kivitelezhető legyen, a NAT 2003-ban szereplő kiemelt fejlesztési feladatokat: az Énkép, önismeretet, a Hon- és népismeretet, az Európai azonosságtudat – egyetemes kultúra című feladatsort, a Környezeti nevelést, az Információs és kommunikációs kultúrát, a Tanulást, a Testi és lelki egészség, a Felkészülés a felnőtt lét szerepeire című feladatokat kibővítette, teljesebbé tette a Másság az iskolában és az életben című, a Jövőkép, jövőtudat, valamint a Tudományos diákkör/Kutatásmódszertan, Helyünk az univerzumban, Értékvédelem és fogyasztóvédelem című fejlesztési feladatokkal mégpedig oly módon, hogy kerettantervünk kidolgozása során két kategórianevet alkottunk. Az egyik a tantárgyi kerettanterv, a másik a kereszttanterv elnevezésű kategórianév. Mivel a kerettantervi tantárgy kritériumai nagyjából azonosak azzal, amit a pedagógiai közgondolkodás a tantárgyakról ismer, ezért ezt külön nem definiáltuk, hanem abban a jelentésben használjuk, ahogyan azt a pedagógiai lexikonok, a didaktika-könyvek definiálják, ahogyan azt az oktatáspolitikusok és a napi gyakorlatot folytatók ismerik. Külön kellett azonban definiálnunk a kereszttantervet mint a KÉK kerettanterv egyik nagy fontosságú komponensét (összetevőjét). Mivel ez sem az oktatáspolitikusok, sem a gyakorló pedagógusok körében nem ismert kategórianév, ezért a KÉK kerettantervünk alkalmazhatósága érdekében az alábbiakban definiáljuk, megadjuk a kereszttanterv tartalmi jellemzőit. Ennek értelmében a KÉK kerettantervben használt és részletesen kimunkált kereszttanterv a következőt jelenti: A kereszttanterv a tantárgyi tanulás tervezéséhez kimunkált olyan strukturált és egyben preferált fejlesztési feladatokat tartalmazó pedagógiai teendősor, amely a meghatározott (kiszemelt) tudásterületeket, a NAT által is preferált személyiségfejlesztési teendőkhöz (kulcskompetenciákhoz és preferált értékekhez) rendeli. Ezáltal egyre tökéletesebb tantárgyi tantervek és taneszközök kimunkálását segítheti elő mind a helyi tantervkészítők és a programfejlesztők, mind a kerettantervekhez taneszközt és pedagógiai (tanítási, nevelési) programot készítő szakemberek körében.

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes